Barátság (Dávid és Jonatán)

|  |  |  |  |  |  |  |
| --- | --- | --- | --- | --- | --- | --- |
| **Az óra céljai:** A személyiséggel kapcsolatos melléknevek felelevenítése, elmélyítése, a barátság témájához kapcsolódó szókincs felelevenítése, bővítése. A „jó barát” tulajdonságainak az összegyűjtése, a tanult igeidők használata, olvasott és hallott szöveg értésének fejlesztése, beszédkészség és íráskészség fejlesztése, társas kapcsolatok fejlesztése, bibliai tartalmú szöveg (David és Jonatán barátságáról) feldolgozása. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 5 perc | Célmeghatározás – az óra témájának ismertetése, meglévő szókincs aktiválása | A tanulók megoldják az akasztófa játékot, (megoldás - Friendship) majd figyelnek és válaszolnak a tanár által feltett kérdésekre. | A kivetíti a Learning Apps akasztófa-játék feladatát, amit a tanulók megoldanak úgy, hogy egy-egy jelentkező diákot felszólít a tanár, akik mondhatnak egy-egy betűt. (Megoldás: Friendship) Majd a tanár elmondja, hogy a barátság lesz az óra témája, és kérdéseket tesz fel a diákoknak, egy-egy jelentkező diák válaszainak a meghallgatása.  Kérdések: *Do you have a lot of friends? Who is your best friend?*  *Why do you like him/her?* | frontális  egyéni | Learning Apps - Hangman: **https://learningapps.org/display?v=pf5cv7iqn18** | a feladat elhagyható, mivel a következő lépés is tekinthető célmeghatározásnak /ráhangolódásnak vagy bővíthető még több ráhangoló kérdéssel |
| 5 perc | Ráhangolódás  Cél: a meglévő szókincs aktiválása, a barátsággal kapcsolatos szókincs átismétlése | A diákok az ülésrend szerint 3-4 fős, lehetőleg heterogén csoportban dolgoznak. Egy papírlapra felírják a “friendship” szót majd körbe adják az óramutató járásának megfelelően, amire mindenki egy az egyén belső tulajdonságaihoz kapcsolódó szót ír, lehet pozitív és negatív. A feladat végeztével, kb 3 perc után, minden csoportból egy – egy ember felolvassa az általuk gyűjtött tulajdonságokat. A többi csoport, már nem olvassa fel a már elhangzott szavakat. | A tanár elmondja, ismerteti a feladatot, sétál a csoportok között, felügyeli a munkát, segít, ahol szükséges. | Kerekasztal módszer | A csoportok számának megfelelő számú papírlap. | Javaslat: Alternatív módszer: szóforgó  Amennyiben valamelyik tanulónak egy-egy tulajdonság nem jut eszébe angolul, csak magyarul, az fordítási segítséget kérhet a csoport tagjaitól, vagy a pedagógustól. |
| 8 perc | Gondolattérkép - Cél: Gyakorlás, fogalomalkotás | A tanulók továbbra is 3-4 fős csoportokban dolgoznak, közösen kiválasztják azt a hét legfontosabb tulajdonságot, amit egy barátban elengedhetetlenül fontosnak tartanak és feltüntetik azokat a kiadott gondolattérképen, figyelve rá, hogy minden tulajdonságot példákkal támasszanak alá, magyarázzák el, mit értenek az alatt. Pl.: *A good friend should be honest, he or she should tell the truth in any circumstances.*  Majd minden csoportból egy ember ismerteti az osztállyal a választásukat | A tanár elmondja, ismerteti a feladatot, sétál a csoportok között, felügyeli a munkát, segít, ahol szükséges. | csoportmunka | A good friend – gondolattérkép -  Ango\_11\_evf\_B1\_13\_tmcs\_sanyag11\_ÖK | Ügyeljünk arra, hogy a diákok az óramutató járása szerint haladjanak, mindenkinek lehet hozzá ötlete, természetesen el kell fogadnia mindenkinek, mely 7 tulajdonság maradjon meg. A magyarázatok kitalálásánál, engedjük meg, hogy a nehezebben boldoguló diákok segítséget kérjenek társaiktól (magyarul mondják, a csoporttagok segítenek lefordítani és a gyengébb tanuló elismétli) |
| 10 perc | Szöveg prezentálása, feldolgozása  Cél:  Olvasott szöveg értés fejlesztése | A diákok megkapják az elolvasandó szöveget „Epic Friendships: David and Jonathan” címmel, ami Dávid és Jonatán történetéből ragad ki momentumokat. A diákok feladata, hogy hallgassák meg és olvassák el a szöveget és válaszoljanak a szöveg után található kérdésekre.  Az ellenőrzés egy LearningApps feladat megoldásával valósul meg. | A tanár kiosztja a szöveget és elmondja, hogy mi a feladat | egyéni  ellenőrzés: frontális, vagy önállóan tanulói laptopok segítségével | Olvasott szöveg – „Epic Friendships: David and Jonathan”,  Ango\_11\_evf\_B1\_13\_tmcs\_sanyag12\_ÖK  Hanganyag,  Learning Apps feladat Epic Friendship – reading comprehension <https://learningapps.org/watch?v=psjtmcsjk18>  Vagy papíron, Epic Friendship \_reading comprehension, key  Ango\_11\_evf\_B1\_13\_tmcs\_sanyag13\_ÖK | Amennyiben nem áll rendelkezésre tanulói laptop, vagy interaktív táblán, vagy felolvasva ellenőriznek |
| 3 perc | Jelentésteremtés, elmélyítés  Cél: a szavak jelentésének megértése, megtanulása | A tanulók a szövegben található fontosabb tulajdonságokat párosítják össze azok definícióival | A tanár elmondja, hogy mi a feladat, felügyeli a munkát | egyéni vagy pármunka | Tanulói laptopok, Learning Apps feladat - Words-definitions <https://learningapps.org/watch?v=pj29qejd518> vagy nyomtatott kártyák + definíciók  Ango\_11\_evf\_B1\_13\_tmcs\_sanyag14\_ÖK | Amennyiben nem áll rendelkezésre technika papíralapon is elvégezhető a feladat  Online szótár is használható segítségként |
| 7 perc | Az olvasott szöveg feldolgozása - cél az ismeretek elmélyítése, gyakorlati alkalmazása | A tanulók az előző feladatban megismert tulajdonságokhoz keresnek példát a történetben szóban vagy írásban. Van, hogy tagadó mondatokat kell alkalmazni. Pl: *Generous: Jonathan gave David presents and provided for him. Jealous: Jonathan wasn’t jealous of David although God chose David to be the next King of the Israelites instead of him.* | A tanár elmondja, hogy mi a feladat, felügyeli a munkát, segít, ahol szükséges. | pármunka | nincs | A párok tagjai felváltva írják, vagy mondják a példákat |
| 5 perc | Ellenőrzés, összegzés | A néhány tanuló jellemzi Jonathant, a megoldott feladat alapján, hogy szerintük milyen is ő | A tanár felszólít 2-3 diákot, akik elmondják, ők hogyan jellemeznék Jonathant, mint igaz barátot | egyéni | nincs | Amennyiben nem marad idő ez lehet a házi feladat, Jellemezzék szóban, hogy miért is olyan jó barát Jonatán a történet, és a megoldott feladatok tükrében |
| 2 | A házi feladat – írásban  Cél: a történet személyessé tétele, az új szavak alkalmazása, íráskészség fejlesztése | A tanulók írjanak egy levelet Jonatánnak Davidként, amiben megköszönik azt, hogy olyan jó barát volt | A tanár megköszöni a tanórai munkát és elmondja, hogy mi a házi feladat | egyéni | nincs | A gyorsabban dolgozó, jobb nyelvtudással rendelkező tanulókat megkérhetjük, hogy olvassák el a bibliából az 1 Sámuel, 18:1-12, 19:1-10 és a 20. részeket és ennek alapján írják meg a levelet |